ที่ มท ๐๘10.8/ว กรมส่งเสริมการปกครองท้องถิ่น



ถนนนครราชสีมา เขตดุสิต กทม. ๑๐๓๐๐

สิงหาคม 2564

เรื่อง การเร่งรัดการใช้จ่ายเงินงบประมาณรายจ่ายประจำปีงบประมาณ พ.ศ. 2564

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0810.8/ว 2763 ลงวันที่ 10 กันยายน 2563

2. หนังสือกรมส่งเสริมการปกครองท้องถิ่น ที่ มท 0810.8/ว 3408 ลงวันที่ 3 พฤศจิกายน 2563

3. หนังสือกรมส่งเสริมการปกครองท้องถิ่น ด่วนที่สุด ที่ มท 0815.4/ว 3822

ลงวันที่ 9 ธันวาคม 2563

สิ่งที่ส่งมาด้วย สำเนาหนังสือกรมบัญชีกลาง ด่วนที่สุด ที่ กค 0412.4/31596

ลงวันที่ 19 กรกฎาคม 2564 จำนวน 1 ชุด

ตามที่กรมส่งเสริมการปกครองท้องถิ่นได้แจ้งรายการงบประมาณเงินอุดหนุนเฉพาะกิจ  
ตามพระราชบัญญัติงบประมาณรายจ่ายประจำปีงบประมาณ พ.ศ. 2564 เพื่อให้องค์กรปกครองส่วนท้องถิ่น ที่ได้รับการจัดสรรงบประมาณดำเนินการตามกระบวนการจัดซื้อจัดจ้างและการจัดหาพัสดุภาครัฐ ให้สามารถ  
ก่อหนี้ผูกพันและเบิกจ่ายงบประมาณแล้วเสร็จภายในปีงบประมาณ พ.ศ. 2564 และแจ้งแนวทางปฏิบัติ  
ในการบริหารงบประมาณรายจ่ายประจำปีงบประมาณ พ.ศ. ๒๕๖4 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุนเฉพาะกิจที่จัดสรรให้แก่เทศบาลตำบลและองค์การบริหารส่วนตำบล เพื่อให้จังหวัดและองค์กรปกครองส่วนท้องถิ่นใช้เป็นแนวทางปฏิบัติ โดยขอให้จังหวัดกำกับดูแล ให้คำแนะนำ และติดตามเร่งรัดการใช้จ่ายงบประมาณขององค์กรปกครองส่วนท้องถิ่น ให้เป็นไปอย่างมีประสิทธิภาพ พร้อมทั้งถือปฏิบัติตามกฎหมาย ระเบียบ ข้อบังคับ มติคณะรัฐมนตรี และหนังสือที่เกี่ยวข้องอย่างเคร่งครัด โดยคำนึงถึงประโยชน์สูงสุดของทางราชการเป็นสำคัญ ประกอบกับได้แจ้งมติคณะรัฐมนตรี เรื่อง มาตรการการคลังด้านการใช้จ่ายภาครัฐ เพื่อให้จังหวัดและองค์กรปกครองส่วนท้องถิ่นถือปฏิบัติ   
ให้สอดคล้องกับสถานการณ์และเป้าหมายการใช้จ่ายงบประมาณรายจ่ายประจำปีงบประมาณ พ.ศ. 2564 นั้น

กรมส่งเสริมการปกครองท้องถิ่นขอเรียนว่า กรมบัญชีกลางได้แจ้งการเร่งรัดการใช้จ่ายงบประมาณรายจ่ายประจำปีงบประมาณ พ.ศ. 2564 ว่าขณะนี้ได้เข้าสู่ไตรมาสที่ 4 ของปีงบประมาณ พ.ศ. 2564 ซึ่งเหลือระยะเวลาดำเนินการก่อหนี้และเบิกจ่ายเงินงบประมาณตั้งแต่เดือนกรกฎาคม - กันยายน 2564   
จึงขอให้กำชับเจ้าหน้าที่บริหารจัดการเพื่อเร่งรัดการดำเนินการในการก่อหนี้และเบิกจ่ายให้แล้วเสร็จภายในเดือนกันยายน 2564 เพื่อไม่ให้เงินงบประมาณถูกพับไป ในการนี้ เพื่อให้การใช้จ่ายงบประมาณรายจ่ายประจำปีงบประมาณ พ.ศ. 2564 ภายใต้แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุนที่จัดสรรให้แก่องค์กรปกครองส่วนท้องถิ่น (เทศบาลตำบลและองค์การบริหาร  
ส่วนตำบล) เป็นไปอย่างมีประสิทธิภาพและสอดคล้องกับมาตรการการคลังด้านการใช้จ่ายภาครัฐ และแนวทางที่กรมบัญชีกลางกำหนด ขอให้จังหวัดดำเนินการ ดังนี้

/1. แจ้งองค์กร...

1. แจ้งองค์กรปกครองส่วนท้องถิ่นที่ได้รับจัดสรรงบประมาณเงินอุดหนุนเฉพาะกิจ   
ตามพระราชบัญญัติงบประมาณรายจ่ายประจำปีงบประมาณ พ.ศ. 2564 รวมถึงงบประมาณเงินอุดหนุนเฉพาะกิจที่ได้รับอนุมัติโอนเปลี่ยนแปลงงบประมาณรายจ่ายประจำปีงบประมาณ พ.ศ. 2564 (เงินเหลือจ่าย) เร่งดำเนินการตามกระบวนการจัดซื้อจัดจ้างและการจัดหาพัสดุภาครัฐจนถึงขั้นตอนการได้ตัวผู้รับจ้าง   
ให้สามารถก่อหนี้ผูกพันแล้วเสร็จภายในวันที่ 30 กันยายน 2564

2. แจ้งองค์กรปกครองส่วนท้องถิ่นที่ได้รับจัดสรรงบประมาณเงินอุดหนุนเฉพาะกิจ   
ตามพระราชบัญญัติงบประมาณรายจ่ายประจำปีงบประมาณ พ.ศ. 2564 รวมถึงงบประมาณเงินอุดหนุนเฉพาะกิจที่ได้รับอนุมัติโอนเปลี่ยนแปลงงบประมาณรายจ่ายประจำปีงบประมาณ พ.ศ. 2564 (เงินเหลือจ่าย)   
ที่ได้ตัวผู้รับจ้างและลงนามก่อหนี้ผูกพันงบประมาณแล้ว เร่งรัดการเบิกจ่ายงบประมาณให้เป็นไปตามงวดงานก่อนสิ้นสุดปีงบประมาณ พ.ศ. 2564 (30 กันยายน 2564)

3. ให้จังหวัดกำชับองค์กรปกครองส่วนท้องถิ่นที่ดำเนินการตามข้อ 1 และ 2 รายงานผล  
การดำเนินงานจัดซื้อจัดจ้างและความคืบหน้าของการดำเนินโครงการทุกครั้งเมื่อมีการดำเนินการตามขั้นตอนของการจัดซื้อจัดจ้าง ผ่านเว็บไซต์ของกรมส่งเสริมการปกครองท้องถิ่น www.dla.go.th หัวข้อระบบสารสนเทศ เมนูระบบสารสนเทศเพื่อการวางแผนและประเมินผลขององค์กรปกครองส่วนท้องถิ่น (e-Plan)   
ทุกขั้นตอนอย่างต่อเนื่องไปจนกว่าการดำเนินการจะสิ้นสุด

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ 2332

โทรสาร ๐ ๒๒๔๑ ๖๙๕๖

ร.อสถ...............................................

ผอ.กพส............................................

ผอ.กง.กจ..........................................   
หน.ง.................................................   
นวผ.ชก............................................

นวผ.ชก..........................................